Pasvalio rajono savivaldybės administracijos

direktorius

įsakymas

DĖL pasvalio rajono savivaldybės administracijos direktoriaus

2021 m. liepos 2 d. įsakymo Nr. DV-422 „dėl PASVALIO RAJONO SAVIVALDYBĖS ADMINISTRACIJOS DARBO ORGANIZAVIMO IR KLIENTŲ APTARNAVIMO VALSTYBĖS LYGIO EKSTREMALIOSIOS SITUACIJOS LAIKOTARPIU“ pakeitimo

2021 m. lapkričio 15 d. Nr. DV-681

Pasvalys

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. lapkričio 11 d. sprendimu Nr. V-2552 „Dėl Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. birželio 30 d. sprendimo Nr. V-1546 „Dėl valstybės ir savivaldybių institucijų, įstaigų, organizacijų ir įmonių bei kitų įstaigų veiklos organizavimo sąlygų“ pakeitimo“,

keičiu Pasvalio rajono savivaldybės administracijos direktoriaus 2021 m. liepos 2 d. įsakymą Nr. DV-422 „Dėl Pasvalio rajono savivaldybės administracijos darbo organizavimo ir klientų aptarnavimo valstybės lygio ekstremaliosios situacijos laikotarpiu“ (su visais aktualiais pakeitimais) (toliau – Įsakymas):

1.	keičiu Įsakymo 1.1.2 papunktį ir jį išdėstau taip:

„1.1.2. išvykose dirbantys Administracijos darbuotojai, kurių darbas susijęs su išvyka į objektus (pvz., patikrinimai), turi vengti tiesioginio kontakto su kitais asmenimis, laikytis ne mažesnio kaip 2 metrų atstumo nuo kitų asmenų, uždarose erdvėse dėvėti medicinines veido kaukes arba respiratorius, kurie priglunda prie veido ir visiškai dengia nosį ir burną (toliau – kaukės), išskyrus Sprendimo 2 punkte numatytas išimtis;“;

2.	keičiu Įsakymo 1.1.3 papunktį ir jį išdėstau taip:

„1.1.3. darbuotojai, aptarnaujantys lankytojus, darbuotojai uždarose erdvėse esančiose darbo vietose ir bendrose uždarose patalpose (koridoriuose, laiptinėse ir pan.) privalo kaukes, išskyrus Sprendimo 2 punkte nustatytas išimtis;“;

3.	keičiu Įsakymo 1.1.4 papunktį ir jį išdėstau taip:

„1.1.4. prioritetas teikiamas posėdžių, susirinkimų, pasitarimų, kitų darbo susitikimų organizavimui nuotoliniu būdu, naudojant informacines, telekomunikacijos priemones. Jeigu tokie susitikimai organizuojami patalpoje, dalyvaujant darbuotojams, tai visi dalyvaujantys privalo dėvėti kaukes, išskyrus Sprendimo 2 punkte numatytas išimtis, bei laikytis kitų valstybės lygio ekstremaliosios situacijos valstybės operacijų vadovo nustatytų sąlygų;“.

Įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktoriaus pavaduotojas,

pavaduojantis Administracijos direktorių	Paulius Petkevičius